cyanic-selkie/wikianc huggingface dataset:
Ιερά Μονή Κοιμήσεως της Θεοτόκου Πεντέλης
Το Καθολικό
Το καθολικό του μοναστηριού είναι ναός σταυροειδής εγγεγραμμένος με τρούλο και με μεταγενέστερες προσθήκες πήρε τη μορφή τρίκογχου, ακολουθώντας πρότυπα ναοδομίας του Αγίου Όρους. Ο ναός ανακαινίσθηκε, όπως και η μονή, το 1768 και το 1858, ενώ ριζικές επεμβάσεις έγιναν και το 1953. Οι τοιχογραφίες του ναού πιθανολογείται ότι έγιναν από τον αγιογράφο Δημήτριο Κακκαβά (1600-1635), ενώ ο Παντοκράτορας στον τρούλο είναι μεταγενέστερο έργο, γύρω στο 1750. Ο Φώτης Κόντογλου αγιογράφησε τις εικόνες του Ιερού Βήματος καθώς και αυτές του τέμπλου. Οι εικόνες του εξωνάρθηκα έγιναν από τον Ράλλη Κοψίδη (1971-1973). Καθαρισμός και συντήρηση των αγιογραφιών του ναού έγινε το 1971 και πάλι το 2015.
Παραπομπές σε φωτογραφικό υλικό
<references group="Φωτ" />
Εξωτερικοί σύνδεσμοι
Πεντέλης
Σπουδή Op. 25, No. 6 (Σοπέν)
Εξωτερικοί σύνδεσμοι
25 06 Κατηγορία:Συνθέσεις του 1837 Κατηγορία:Συνθέσεις σε Σολ δίεση ελάσσονα
Νεοκλής Συλικιώτης
Ο Νεοκλής Συλικιώτης είναι Ελληνοκύπριος πολιτικός. Διετέλεσε Υπουργός Εσωτερικών, Υπουργός Εμπορίου, Βιομηχανίας και Τουρισμού και Ευρωβουλευτής εκλεγμένος με το ΑΚΕΛ.
Βιογραφικά στοιχεία
Ο Νεοκλής Συλικιώτης γεννήθηκε στις 4 Ιανουαρίου 1959 στη Λεμεσό. Ομιλεί, πέρα από την ελληνική, την αγγλική και τη γερμανική γλώσσα. Αποφοίτησε από το Πολυτεχνείο Άαχεν με πτυχίο στη μηχανολογία μηχανική.
Είναι νυμφευμένος με την Αδούλα Ιωάννου και έχει ένα υιό.
Πολιτική διαδρομή
Κατά τη διάρκεια των σπουδών του συνέλαβε στην ίδρυση της Ομοσπονδίας Φοιτητικών Κυπριακών Συλλόγων Γερμανίας, της οποίας διετέλεσε πρόεδρος. Την περίοδο 1988-1999 διετέλεσε γενικός γραμματέας της Παγκύπριας Ομοσπονδίας Φοιτητικών Ενώσεων (ΠΟΦΝΕ). Ακόμη, διετέλεσε γενικός οργανωτικός γραμματέας της Ενιαίας Δημοκρατικής Οργάνωσης Νεολαίας (ΕΔΟΝ).
Στις 8 Σεπτεμβρίου 2006 διορίστηκε Υπουργός Εσωτερικών στην κυβέρνηση Τάσσου Παπαδόπουλου. Για μικρό χρονικό διάστημα διετέλεσε παράλληλα και Υπουργός Παιδείας και Πολιτισμού. Παραιτήθηκε από τη θέση του υπουργού εσωτερικών στις 15 Ιουλίου 2007 μετά την αποχώρηση του ΑΚΕΛ από την κυβέρνηση.
Την 1 Μαρτίου 2008 διορίστηκε Υπουργός Εσωτερικών στην κυβέρνηση Δημήτρη Χριστόφια, θέση στην οποία παρέμεινε έως τις 20 Μαρτίου 2012 που διορίστηκε Υπουργός Εμπορίου, Βιομηχανίας και Τουρισμού. Παρέμεινε στη θέση αυτή έως την λήξε της θητείας της κυβέρνησης τον Φεβρουάριο του 2013. Το δεύτερο εξάμηνο του 2012 η Κύπρος προέδρευε του Συμβουλίου της Ευρωπαϊκής Ένωσης. Ο Νεοκλής Συλικιώτης προέδρευσε στα Συμβούλια Υπουργών στους τομείς της Ενέργειας, Διεθνούς Εμπορίου και Ανταγωνιστικότητας (εσωτερική αγορά και βιομηχανία).
Στις Ευρωεκλογές του 2014 εξελέγη ευρωβουλευτής με το ΑΚΕΛ για την περίοδο 2014-2019. Συμμετείχε στην Συνομοσπονδιακή Ομάδα της Ευρωπαϊκής Ενωτικής Αριστεράς - Βόρειας Πράσινης Αριστεράς, της οποίας διετέλεσε αντιπρόεδρος. Σύμφωνα με το Μep ranking Εuropean Ρarliament ο Νεοκλής Συλικιώτης ήταν ο πρώτος στη λίστα με τη δράση των Κύπριων Ευρωβουλευτών στο Ευρωκοινοβούλιο για την περίοδο 2014-2019. Διεκδίκησε επανεκλογή στις Ευρωεκλογές του 2019 αλλά δεν εξελέγη.
Συμμετείχε στις βουλευτικές εκλογές του 2021 στην Εκλογική Περιφέρεια Λεμεσού με το ΑΚΕΛ αλλά δεν εκλέχθηκε.
Πηγές
Κατηγορία:Κύπριοι μηχανολόγοι μηχανικοί Κατηγορία:Υπουργοί Εσωτερικών (Κύπρος) Κατηγορία:Υπουργοί Εμπορίου, Βιομηχανίας και Τουρισμού (Κύπρος) Κατηγορία:Υπουργοί Παιδείας και Πολιτισμού (Κύπρος) Κατηγορία:Ευρωβουλευτές εκλεγμένοι με το ΑΚΕΛ Κατηγορία:Κυβέρνηση Δημήτρη Χριστόφια 2008
Καρλανκάς-ε-Λεβάς
Το Καρλανκάς-ε-Λεβάς (γαλλικά: Carlencas-et-Levas, οξιτανικά: Carlencaç e Levaç) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Καρλανκασόλ (γαλλικά: Carlencassols).
Παραπομπές
Κατηγορία:Κοινότητες του Ερώ
Star Alliance
Η Star Alliance είναι η πρώτη και μεγαλύτερη αεροπορική συμμαχία του κόσμου, που εδρεύει στην Φρανκφούρτη, στη Γερμανία (κοντά στο αεροδρόμιο της Φρανκφούρτης). Η συμμαχία ιδρύθηκε το 1997 από πέντε από τις κορυφαίες αεροπορικές εταιρείες στον κόσμο, την Air Canada, την Lufthansa, την Scandinavian Airlines, την Thai Airways International και την United Airlines. Το λογότυπο της Star Alliance αντιπροσωπεύει τις πέντε ιδρυτικές αεροπορικές εταιρείες.
Η συμμαχία έκανε την μεγαλύτερη την επέκτασή της κατά τα τρία πρώτα έτη της νέας χιλιετίας με πάνω από εννέα νέα μέλη και αεροπορικές εταιρείες θυγατρικών μελών που προσχώρησαν. Τον Μάιο του 2007, η Star Alliance γιόρτασε την 10η επέτειό του και ψηφίστηκε από την Skytrax ως η καλύτερη αεροπορική συμμαχία στο 2007 World Airline Survey, καθώς και η καλύτερη αεροπορική συμμαχία από την Business Traveler κατά τη διάρκεια του έτους αυτού.
Η Star Alliance έχει αναπτυχθεί σημαντικά από την έναρξή της, και σταθερά προσθέτει νέες αεροπορικές εταιρείες-μέλη κάθε χρόνο. Υπάρχουν επί του παρόντος 28 αεροπορικές εταιρείες-μέλη στη συμμαχίας με περισσότερες από 21.200 συνολικές καθημερινές αναχωρήσεις. Αυτές οι πτήσεις φθάνουν σε 1.160 αεροδρόμια σε 181 χώρες, με ετήσιο αριθμό επιβατών τα 603,8 εκατομμύρια.
Ο Διευθύνων Σύμβουλος της συμμαχίας για ένα διάστημα ήταν ο Γιάαν Άλμπρεχτ, ο οποίος ξεκίνησε την καριέρα του το 1973 ως πιλότος για τη Mexicana Airlines. Το 2010, ονομάστηκε ο νικητής του βραβείου Tony Jannus για τον διακεκριμένο ηγετικό ρόλο στον τομέα της εμπορικής αεροπορίας.
Εξωτερικοί σύνδεσμοι
Κατηγορία:Αεροπορικές συμμαχίες
Εθνικός Γυμναστικός Σύλλογος
Ο Εθνικός Γυμναστικός Σύλλογος είναι ελληνικό αθλητικό σωματείο το οποίο εδρεύει στην Αθήνα, γι' αυτό συχνά αναφέρεται ως Εθνικός Αθηνών σε αντιδιαστολή με τον Εθνικό Πειραιώς. Ιδρύθηκε στις 23 Μαΐου 1893 και είναι από τα πιο ιστορικά αθλητικά σωματεία στην Ελλάδα. Έχει συνδέσει την πορεία του με τον αθλητισμό της χώρας, έχει αναδείξει ολυμπιονίκες σε πολλά αθλήματα και εξακολουθεί να καλλιεργεί δώδεκα αθλήματα. Το έμβλημά του είναι το κεφαλαίο γράμμα Έψιλον του ελληνικού αλφαβήτου μέσα σε κύκλο (Є) και τα χρώματά του είναι το λευκό και το μαύρο.
Ίδρυση
Ο Εθνικός Γ.Σ. ιδρύθηκε στις 23 Μαΐου 1893 από μια ομάδα φιλάθλων, μελών του Πανελληνίου ΓΣ, που αποχώρησαν από το σύλλογό τους. Ως ιδρυτικά μέλη του Εθνικού αναφέρονται οι: Τρ. Τριανταφυλλόπουλος, Ι. Σιώρης, Στ. Βούρος, Νικ. Αθανασιάδης, Αλ. Δεμερτζής, Α. Ζίννης, Κ. Δεμερτζής κ.ά. Το πρώτο Δ.Σ. πρόεδρος ήταν ο Στ. Φραγκιάδης, αντιπρόεδρος ο Θ. Φιλαδελφεύς, γραμματέας ο Ι. Σιώρης και ταμίας ο Αλ. Δεμερτζής. Το πρώτο γυμναστήριο του συλλόγου βρισκόταν στη Λεωφόρο Κηφισίας. Ο Εθνικός ΓΣ υπήρξε ο πρώτος ελληνικός σύλλογος που επέτρεψε τη συμμετοχή γυναικών στο διοικητικό συμβούλιο του συλλόγου. Από το 1893 έως το 1912 εννέα γυναίκες εκλέχθηκαν ως σύμβουλοι.
1893–1900
thumb|right|100px|[[Ιωάννης Μητρόπουλος]] thumb|right|100px|[[Παναγιώτης Παρασκευόπουλος]] Το 1895 αθλητές του Εθνικού Γ.Σ. συμμετείχαν στα "Τήνια", που έγιναν στο νησί της Τήνου. Τα Τήνια θεωρούνται η πρώτη σοβαρή αθλητική διοργάνωση στίβου που διοργανώθηκε στην Ελλάδα και η επιτυχία τους αποτέλεσε πρόκριμα για την τέλεση της Α΄ Ολυμπιάδας του 1896. Είχαν πολλές πρωτόγνωρες για τη χώρα καινοτομίες. Π.χ. εκεί δοκιμάστηκε για πρώτη φορά η εκκίνηση των δρομέων με πιστόλι. Στους αγώνες αυτούς οι αθλητές του Εθνικού κατέκτησαν πολλές πρωτιές.
Από την ίδρυση του βασικό άθλημα του συλλόγου υπήρξε και εξακολουθεί μέχρι σήμερα να είναι ο στίβος, στον οποίο ως το 1954 ήταν σχεδόν κάθε χρόνο πρωταθλητής Ελλάδος. Ανέδειξε ολυμπιονίκες στις πρώτες Ολυμπιάδες (1896 ως 1908), όπως ο ρίπτης Μιχάλης Δώριζας.
Στην Α΄ Ολυμπιάδα πολλοί αθλητές του Εθνικού ανέβηκαν στο βάθρο των νικητών. Ο Ιωάννης Μητρόπουλος, που σημείωσε την πρώτη ολυμπιακή νίκη για την Ελλάδα το 1896 στους κρίκους. Ο Δημήτριος Λούνδρας, που κέρδισε το χάλκινο μετάλλιο στο δίζυγο σε ηλικία μόλις δέκα ετών και 218 ημερών! Είναι ο μικρότερος ολυμπιονίκης στην ιστορία των αγώνων    - αν και αυτό αμφισβητείται λόγω της συμμετοχής ενός νεαρού αγοριού από τη Γαλλία ως πηδαλιούχου στους Ολυμπιακούς Αγώνες του 1900, το οποίο εκτιμάται ότι ήταν 7 έως 10 ετών, αλλά σύμφωνα με άλλες εκτιμήσεις μπορεί να πλησίαζε τα 12 έτη.
Το 1897 ο Εθνικός Γ.Σ. υπήρξε ένα από τα ιδρυτικά σωματεία του ΣΕΓΑΣ (τότε ΣΕΑΓΣ). Πρόεδρός του, που άφησε την έντονη σφραγίδα του για πολλά χρόνια τόσο στο σύλλογο όσο και στον ελληνικό αθλητισμό γενικότερα υπήρξε ο Ιωάννης Χρυσάφης.
Ο Εθνικός Γ.Σ. είναι από τους πρώτους συλλόγους που έκανε γνωστό το ποδόσφαιρο στην Ελλάδα και αναφέρεται πως διέθετε "Ομάδα Ποδοσφαιρίσεως" από το 1899. Το 1900, πρωτοπορώντας ο Εθνικός έβαλε στο Δ.Σ. τρεις γυναίκες, την Ιουλία Καλλιγά, την Αγγελική Κουντουριώτη και τη Βιργινία Αγελάστου.
1901–1910
Την πρώτη δεκαετία του 20ου αιώνα διατηρούσε αξιόλογη ποδοσφαιρική ομάδα, η οποία κατέκτησε δυο φορές το Πανελλήνιο πρωτάθλημα ποδοσφαίρου, το οποίο τότε διοργάνωνε ο ΣΕΓΑΣ, το 1906 και το 1907. Με την ποδοσφαιρική του ομάδα ο Εθνικός εκπροσώπησε την Ελλάδα στους Μεσολυμπιακούς Αγώνες του 1906. Στα ποδοσφαιρικά πρωταθλήματα του ΣΕΓΑΣ συμμετείχε ως το 1909. Στη συνέχεια οι ποδοσφαιριστές του Εθνικού εντάχθηκαν σε άλλες ομάδες. Έκτοτε ο Εθνικός Αθηνών δεν δημιούργησε ποδοσφαιρικό τμήμα, διατηρώντας τον αμιγή ερασιτεχνικό χαρακτήρα του.
Αθλητές του συμμετείχαν με επιτυχία στους Πανιώνιους Αγώνες της Σμύρνης πέντε φορές (1904, 1905, 1907, 1909, 1921) κατακτώντας νίκες και κερδίζοντας το έπαθλο του Χρυσού Σταυρού του Πανιωνίου Γ.Σ. Επίσης, ανέδειξε δεκάδες πανελληνιονίκες.
Το τμήμα άρσης βαρών είναι από τα παλιότερα τμήματα του συλλόγου, αφού υπάρχει από το 1908.
1921–1930
thumb|right|150px|Η ομάδα μπάσκετ του Εθνικού εναντίον του Παναθηναϊκού το 1922
Ο Εθνικός υπήρξε από τις πρώτες ομάδες που καλλιέργησαν το βόλεϊ μετά το 1922, που ο Πανιώνιος το έκανε γνωστό στην Ελλάδα. Συμμετείχε και κατέκτησε το πρώτο πανελλήνιο πρωτάθλημα βόλεϊ το 1925. Στη συνέχεια κατέκτησε άλλους τρεις συνεχόμενους τίτλους.
Το 1925 κατέκτησε το Παγκύπριο πρωτάθλημα στίβου αντρών. Ο Εθνικός Γ.Σ. είχε κολυμβητικό τμήμα από τη δεκαετία του '20 και υπήρξε μεταξύ των ιδρυτικών συλλόγων της κολυμβητικής ομοσπονδίας (ΕΚΟΦ).
1941–1950
Το τμήμα μπάσκετ ιδρύθηκε το 1946. Το τμήμα πυγμαχίας ιδρύθηκε μεταπολεμικά και το 1949 συμμετείχε για πρώτη φορά σε πανελλήνια πρωταθλήματα και κατέκτησε τη 2η θέση στην Α΄ κατηγορία. Σημαντικότερες επιτυχίες υπήρξαν οι κατακτήσεις του Πρωταθλήματος Ελλάδος στους άνδρες το 1961 και το 1981 και ατομικά η κατάκτηση του ασημένιου μεταλλίου στο πανευρωπαϊκό πρωτάθλημα του 1989 από το Γιώργο Τσαχάκη, κάτι που δεν είχε πετύχει ως τότε Έλληνας πυγμάχος.
1951–1960
thumb|right|100px|[[Κάρολος Παπούλιας]] Το 1955 το τμήμα πυγμαχίας στην Α΄κατηγορία πήρε την πρώτη θέση. Έκτοτε ο σύλλογος σημείωσε αρκετές διακρίσεις στο άθλημα.
Αθλητές του τμήματος ξιφασκίας υπήρξαν προσωπικότητες της δημόσιας ζωής, όπως ο Κωνσταντίνος Γεωργακόπουλος, υπηρεσιακός πρωθυπουργός των εκλογών του 1958. Σπουδαία ομάδα βόλεϊ είχε τη δεκαετία του '50. Μέλος της, μεταξύ άλλων ήταν ο πρώην Πρόεδρος της Ελληνικής Δημοκρατίας, Κάρολος Παπούλιας, ο οποίος αργότερα διετέλεσε και πρόεδρος του συλλόγου. Η ομάδα εκείνη πήρε άλλα τέσσερα πρωταθλήματα.
Κατέκτησε το πρώτο μεταπολεμικό Πανελλήνιο πρωτάθλημα άρσης βαρών το 1959. Η πιο επιτυχημένη περίοδος της ομάδας ήταν τη δεκαετία του '50, όταν αγωνιζόταν στην Α΄ κατηγορία της Αθήνας. Το 1959 προκριθηκε στο πανελλήνιο πρωτάθλημα, στο οποίο κατέλαβε την 7η θέση. Αυτή αποτελεί τη μεγαλύτερη διάκριση στην ιστορία του. Σήμερα η ομάδα αγωνίζεται στην Γ΄ κατηγορία της ΕΣΚΑ. Το 1959 το τμήμα κολύμβησης κατέκτησε την 3η θέση στο Πρωτάθλημα Ελλάδος ανδρών.
1981–1990
Το τμήμα τζούντο ιδρύθηκε το 1984. Αμέσως απέκτησε σημαντική θέση στο άθλημα σε πανελλήνιο επίπεδο. Ανέδειξε πρωταθλητές Ελλάδος και βαλκανιονίκες. Αθλητές του μετείχαν σε Μεσογειακούς και Ολυμπιακούς αγώνες. Το τμήμα πυγμαχίας ανέδειξε αρκετούς πανελληνιονίκες, ενώ κατέκτησε δύο φορές την πρώτη θέση στο πρωτάθλημα σε όλες τις κατηγορίες τη δεκαετία του '80.
Το τμήμα μοντέρνου πεντάθλου ιδρύθηκε το 1985 και διαθέτει τμήματα ανδρών και γυναικών καθώς και τμήματα υποδομής μικρών κατηγοριών. Το 1990 το τμήμα μοντέρνου πεντάθλου κατέκτησε το Πανελλήνιο πρωτάθλημα. Το 1990 το τμήμα κολύμβησης κατέκτησε την 3η θέση στο Πρωτάθλημα Ελλάδος στη γενική βαθμολογία.
2001–2010
Το τμήμα τοξοβολίας ιδρύθηκε 2002. Στην ίδρυση του τμήματος συνετέλεσε η απόφαση της Οργανωτικής Επιτροπής των Ολυμπιακών Αγώνων 2004 να επιλέξει τις εγκαταστάσεις του Εθνικού Γ.Σ. ως επίσημο προθερμαντήριο του αγωνίσματος της τοξοβολίας. Η ομάδα τοξοβολίας του συλλόγου ξεκίνησε δυναμικά και το 2004, πριν τους Ολυμπιακούς αγώνες, κατέκτησε το χρυσό μετάλλιο στο πανελλήνιο πρωτάθλημα Ολυμπιακού Τόξου ανδρών. Στον Εθνικό Γ.Σ. ανήκει επίσης ο πρωταθλητής Ελλάδος στο Σύνθετο Τόξο Γιώργος Καλαδάμης, που έχει σημειώσει πολλά πανελλήνια ρεκόρ.
Αξιόλογοι αθλητές
Ολυμπιονίκες στην πάλη
Πρωταθλητές κολύμβησης
Εξωτερικοί σύνδεσμοι
Κατηγορία:Εθνικός Γ.Σ. Κατηγορία:Αθλητικοί σύλλογοι Αθήνας Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι στίβου Κατηγορία:Ελληνικοί σύλλογοι τζούντο Κατηγορία:Ελληνικοί σύλλογοι τοξοβολίας Κατηγορία:Σωματεία Ε.Σ.Κ.Α. Κατηγορία:Ιδρύσεις αθλητικών συλλόγων το 1893 Κατηγορία:Ιδρύσεις ομάδων καλαθοσφαίρισης το 1946
Θεόδωρος Μανέτας
Ο Θεόδωρος Μανέτας (1881 - 4 Οκτωβρίου 1947) ήταν Έλληνας στρατιωτικός και πολιτικός. Διετέλεσε βουλευτής με το Κόμμα Φιλελευθέρων.
Βιογραφία
Γεννήθηκε στην Τρίπολη και ήταν ο τριτότοκος γιος του Παναγιώτη Μανέτα και της Ζωίτσας Κολοκοτρώνη, κόρης του Γενναίου Κολοκοτρώνη. Καταγόταν από την οικογένεια Κολοκοτρώνη και είχε βαφτιστεί "Θεόδωρος" προς τιμήν του προπάππου του, Θεόδωρου Κολοκοτρώνη.
Ακολούθησε στρατιωτική σταδιοδρομία, αποφοίτησε από τη Στρατιωτική Σχολή Ευελπίδων και έφτασε ως τον βαθμό του αντιστρατήγου. Το 1913 προήχθη σε λοχαγό, το 1915 σε ταγματάρχη και το 1917 σε αντισυνταγματάρχη. Έλαβε μέρος στο Κίνημα της Εθνικής Άμυνας καθώς και στις μάχες στο Μακεδονικό Μέτωπο. Το 1918 διετέλεσε υπασπιστής του Βασιλιά Αλέξανδρου και την περίοδο 1918 - 1920 προσωπάρχης του Υπουργείου Στρατιωτικών. Το 1920 απομακρύνθηκε από το στράτευμα για πολιτικούς λόγους, μετά τη νίκη των φιλοβασιλικών στις εκλογές του Νοεμβρίου 1920, επανήλθε στο στράτευμα το 1922 με το Κίνημα της 11ης Σεπτεμβρίου 1922, και το 1924 διορίστηκε επιθεωρητής του Πυροβολικού. Το ίδιο έτος προήχθη σε υποστράτηγο και το 1926 του ανετέθη η διοίκηση του Γ΄ Σώματος Στρατού.
Διετέλεσε υφυπουργός Στρατιωτικών στην κυβέρνηση Βενιζέλου την περίοδο 1928-1929, Αρχηγός ΓΕΣ (1931-33), υπουργός Εθνικής Οικονομίας και Γεωργίας στη βραχύβια κυβέρνηση Αλέξανδρου Οθωναίου (1933), αργότερα υπουργός Γενικός Διοικητής Βορείου Ελλάδος στην κυβέρνηση Πλαστήρα (1945), και υπουργός Στρατιωτικών και προσωρινώς Αεροπορίας στις κυβερνήσεις των Θεμιστοκλή Σοφούλη και Πέτρου Βούλγαρη (1945 - 1946). Το 1945 εξελέγη βουλευτής Αρκαδίας, θέση στην οποία παρέμεινε μέχρι το 1947.
Απεβίωσε στην Αθήνα στις 4 Οκτωβρίου σε ηλικία 66 ετών και κηδεύτηκε την επόμενη μέρα, 5 Οκτωβρίου 1947. Την έδρα του στη Βουλή πήρε ο Εμμανουήλ Γρηγορίου. Ήταν αδελφός του επίσης στρατιωτικού και πολιτικού Κωνσταντίνου Μανέτα και του δικηγόρου και πολιτικού Ιωάννη Μανέτα, ενώ είχε και μια αδελφή.
Πηγές
Κατηγορία:Έλληνες αξιωματικοί του Στρατού Ξηράς Κατηγορία:Έλληνες υπουργοί Στρατιωτικών Κατηγορία:Έλληνες υπουργοί Γεωργίας Κατηγορία:Έλληνες υπουργοί Εθνικής Οικονομίας Κατηγορία:Έλληνες υπουργοί Αεροπορίας Κατηγορία:Βουλευτές Αρκαδίας Κατηγορία:Έλληνες υπουργοί Γενικοί Διοικητές Βορείου Ελλάδος Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Αρχηγοί Γενικού Επιτελείου Στρατού (Ελλάδα)
1590
Η τρέχουσα σελίδα αφορά το έτος 1590 κατά το Γρηγοριανό ημερολόγιο
Θάνατοι
Κατηγορία:Έτη
Στίβεν Πρέσσφιλντ
Ο Στίβεν Πρέσσφιλντ είναι Αμερικανός συγγραφέας, γράφει κυρίως ιστορικά έργα της κλασσικής εποχής.
Ο Πρέσσφιλντ έγραφε αρκετά χρόνια σενάρια για τον κινηματογράφο μέχρι να εκδώσει το πρώτο του βιβλίο, το The Legend of Bagger Vance, μυθιστόρημα που αφορά ενα αγώνα γκολφ που έγινε το 1931. Με αυτό το βιβλίο κατάφερε να γίνει γνωστός, ενώ το βιβλίο το 2000 εγινε ταινία με πρωταγωνιστή τον Γουίλ Σμιθ και τον Ματ Ντέημον.
Τα μυθιστορήματά που έχει γράψει είναι:
Η πόλη της Σπάρτης τίμησε τον συγγραφέα Σ. Πρέσσφιλντ το 2003 ως επίσημο δημότη της πόλης
Εξωτερικοί σύνδεσμοι
Κατηγορία:Αμερικανοί μυθιστοριογράφοι Κατηγορία:Αμερικανοί συγγραφείς
Tenebre: Ο Παρανοϊκός Δολοφόνος
Το Tenebre: Ο Παρανοϊκός Δολοφόνος ή Σκιές (ιταλικά: Tenebre, που σημαίνει "σκοτάδι" ή "σκιές") είναι μια ιταλική τζάλο ταινία του 1982, σε σκηνοθεσία του Ντάριο Αρτζέντο. Πρωταγωνιστεί ο Άντονι Φρανσιόζα ως ένας Αμερικανός συγγραφέας ονόματι Πίτερ Νιλ, ο οποίος, ενώ βρίσκεται στη Ρώμη για να προωθήσει το πιο πρόσφατο αστυνομικό του μυθιστόρημα, έρχεται αντιμέτωπος με την αναζήτηση ενός κατά συρροήν δολοφόνου, που φέρεται να έχει επηρεαστεί από το μυθιστόρημά του. Ο Τζον Σάξον και η Ντάρια Νικολόντι συμπρωταγωνιστούν ως ο ατζέντης του Νιλ και η βοηθός του αντίστοιχα, ενώ ο Τζουλιάνο Τζέμα και η Κάρολα Στανιάρο εμφανίζονται ως ντετέκτιβ οι οποίοι ερευνούν τους φόνους. Οι Τζον Στάινερ, Βερόνικα Λάριο, και Μιρέλα Ντ' Άντζελο έχουν μικρούς ρόλους. Η ταινία έχει περιγραφεί ως διερεύνηση θεμάτων δυϊσμού και σεξουαλικής παρέκκλισης και έχει ισχυρά μεταστατικά στοιχεία. Μερικοί σχολιαστές θεωρούν ότι το Tenebre αποτελεί άμεση αντίδραση του Αρτζέντο στην κριτική του προηγούμενου έργου του, ιδιαίτερα των απεικονίσεών του για τις δολοφονίες όμορφων γυναικών.
Αφότου ο Αρτζέντο πειραματίστηκε με τον καθαρόαιμο μεταφυσικό τρόμο με τις ταινίες Suspiria (1977) και Inferno (1980, Οι τρεις πύλες της κολάσεως). Η ταινία Tenebre αποτέλεσε την επιστροφή του σκηνοθέτη στο υποείδος τζάλο τρόμου, στο οποίο συνέβαλε ώστε να γίνει πιο δημοφιλές κατά τη διάρκεια της δεκαετίας του 1970. Ο Αρτζέντο εμπνεύστηκε από μια σειρά γεγονότων με έναν εμμονικό θαυμαστή που του τηλεφωνούσε, για να του πει για τον ψυχολογικό αντίκτυπο που του προκάλεσαν οι προηγούμενες ταινίες του. Τα τηλεφωνήματα εξελίχθηκαν σε απειλές στο πρόσωπό του, οι οποίες τον αποσπούσαν από τη γραφή για την ταινία Tenebre. Ο σκηνοθέτης ήθελε επίσης να διερευνήσει την αίσθηση των δολοφονιών που είχε δει και άκουγε κατά τη διάρκεια της διαμονής του στο Λος Άντζελες το 1980 και την αίσθηση που είχε εκείνη τη στιγμή ότι ο πραγματικός τρόμος προήλθε από εκείνους που ήθελαν "να σκοτώνουν χωρίς λόγο".
Γυρισμένο στη Ρώμη και συγκεκριμένα στα Elios Studios, το Tenebre χρησιμοποιεί περισσότερο σύγχρονες τοποθεσίες, που βοηθούν τον Αρτζέντο να κάνει να την ταινία να αντικατοπτρίζει ένα εγγύς μέλλον με μειωμένο πληθυσμό. Ο σκηνοθέτης δεν γύρισε την ταινία σε ιστορικά σημεία, όπως συνηθίζει στις ταινίες που λαμβάνουν χώρα στη Ρώμη. Έχοντας στη δούλεψή του τον Λουτσιάνο Τοβόλι, ο Αρτζέντο θέλησε να έχει ρεαλιστικό φωτισμό, όπως και στις τηλεοπτικές αστυνομικές σειρές. Ο σχεδιαστής παραγωγής Τζουζέπε Μπασάν δημιούργησε βοηθητικά περιβάλλοντα, τα οποία ήταν ψυχρά και λιτά, με αιχμηρές γωνίες και νεωτεριστικούς χώρους. Αρκετά πρώην μέλη του ιταλικού ροκ συγκροτήματος Goblin συνέθεσαν την μουσική της ταινίας, η οποία είχε επιρροές από την ροκ και την ντίσκο.
Το Tenebre σημείωσε μέτρια επιτυχία στην Ιταλία, έφθασε στις αίθουσες με κάποια λογοκρισία, αφότου ο Αρτζέντο έκοψε μία από τις πιο βίαιες σκηνές. Ωστόσο, στο Ηνωμένο Βασίλειο, συμπεριλήφθηκε στη λίστα "video nasties", που είναι πολύ βίαιες ταινίες και δεν πωλήθηκε μέχρι και το 1999.
Υπόθεση
Ο Πίτερ Νιλ, είναι ένας Αμερικανός συγγραφέας βίαιων μυθιστορημάτων τρόμου, επισκέπτεται την Ιταλία, για να προωθήσει το πιο πρόσφατό του έργο, το Tenebre. Στη Ρώμη, συνοδεύεται από τη βοηθό του, την Αν, και τον ατζέντη του, τον Μπούλμερ. Εν αγνοία του Νιλ, η πικραμένη του αρραβωνιαστικιά βανδαλίζει την βαλίτσα του στο αεροδρόμιο JFK και τον ακολουθεί στη Ρώμη. Μερικές ώρες προτού φθάσει στον προορισμό του, μια νεαρή κλέφτρα, η Έλσα Μάνι, δολοφονείται με ξυράφι από έναν αθέατο επιτιθέμενο. Ο ντετέκτιβ Τζερμάνι και η επιθεωρήτρια Αλτιέρι κάνουν ερωτήσεις στον Νιλ, διότι το στόμα της Έλσας βρέθηκε γεμάτο σελίδες του βιβλίου Tenebre. Ο Νιλ λαμβάνει ένα ανώνυμο γράμμα, το οποίο ο Τζερμάνι θεωρεί προοίμιο για την αρχή μιας δολοφονικής μανίας.
Η ταινία διακόπτεται πολλές φορές από διάφορα οράματα που βασανίζουν έναν αθέατο άνδρα. Υπονοείται ότι είναι αναδομήσεις του παρελθόντος, οι οποίες δείχνουν μια νεαρή γυναίκα να φλερτάρει με αρκετούς εξίσου νεαρούς άνδρες σε μια παραλία. Ένας από αυτούς τη χαστουκίζει και έπειτα τον κυνηγούν και τον ακινητοποιούν οι άλλοι στο έδαφος, ενώ εκείνη τον κλωτσά και τον βιάζει με τα κόκκινα ψηλοτάκουνά της. Αργότερα, σε μια σκηνή από την οπτική γωνία του άνδρα, βλέπουμε σε φλασμπάκ ότι τη μαχαιρώνει μέχρι θανάτου για εκδίκηση.
Περισσότεροι φόνοι και γράμματα κάνουν την εμφάνισή τους, επαληθεύοντας την πρόβλεψη του Τζερμάνι. Μια λεσβία δημοσιογράφος και γνωστή του Νιλ, η Τίλντε, δολοφονείται στο σπίτι της μαζί με την ερωμένη της, τη Μάριον. Η Μαρία, η κόρη του σπιτονοικοκύρη του Νιλ, δολοφονείται με τσεκούρι, αφού καταλήγει κατά λάθος στο κρησφύγετο του δολοφόνου. Ο τηλεοπτικός κριτικός βιβλίων Κριστιάνο Μπέρτι παρουσιάζει μια έντονη ψύχωση με τη δουλειά του Νιλ, καθώς και η φανατική σεμνοτυφία του μοιάζει πολύ με εκείνη των επιστολών του δολοφόνου. Μετά από αυτό το προαίσθημα, και το γεγονός ότι το πτώμα της Μαρίας βρέθηκε στην περιοχή του Μπέρτι, ο Νιλ και ο βοηθός του Τζάνι κατασκοπεύουν τον Μπέρτι, ο οποίος καίει φωτογραφίες και αρχεία, τα οποία τον παρουσιάζουν ως δολοφόνο. Ο Τζάνι βλέπει τον Μπέρτι να λέει σε κάποιον "Τους σκότωσα όλους!" και κάποιος του ανοίγει το κεφάλι με τσεκούρι, αλλά δεν μπορεί να δει ποιος είναι ο δολοφόνος. Βρίσκει τον Νιλ χτυπημένο και αναίσθητο στο χορτάρι και οι δυο τους φεύγουν από την σκηνή.
Εκείνη τη νύχτα, ο Νιλ και η Αν κάνουν σεξ, για πρώτη φορά μέσα στην εξαετή συνεργασία τους. Αφότου ο Νιλ φεύγει από το γραφείο του Μπούλμερ, το επόμενο πρωί, η αρραβωνιαστικιά του Τζέιν βγαίνει από ένα γειτονικό δωμάτιο, αποκαλύπτοντας ότι είναι η ερωμένη του Μπούλμερ. Ο Τζερμάνι τηλεφωνεί τον Νιλ στη σκηνή του εγκλήματος του Μπέρτι, αφότου βρίσκει ντοσιέ, τα οποία αποδεικνύουν την εμμονή του Μπέρτι μαζί του, αλλά έχει άγνοια των καμμένων στοιχείων. Επομένως, πιστεύει ότι ο δολοφόνος είναι ασύλληπτος και έρχεται αντιμέτωπος με την πρόθεση του Νιλ να φύγει από τη Ρώμη. Η Τζέιν λαμβάνει δώρο κόκκινα παπούτσια, παρόμοια με εκείνα στα φλασμπάκ. Ο Μπούλμερ μαχαιρώνεται μέχρι θανάτου σε μία πλατεία, ενώ περίμενε την Τζέιν, η οποία είναι μάρτυρας στα επακόλουθα και φεύγει. Εκείνο το απόγευμα, το αεροπλάνο του Νιλ αναχωρεί για το Παρίσι.
Εντωμεταξύ, ο Τζάνι είναι στοιχειωμένος από αυτά που είχε αντικρίσει στο σπίτι του Μπέρτι. Επιστρέφει εκεί και συνειδητοποιεί ότι τα αυτοενοχοποιητικά τελευταία λόγια του Μπέρτι υπονοούν δύο δολοφόνους. Προτού ο Τζάνι προλάβει να μοιραστεί οποιαδήποτε λεπτομέρεια με κάποιον, στραγγαλίζεται μέχρι θανάτου στο αυτοκίνητό του. Η απελπισμένη Τζέιν τηλεφωνεί στην Αν και της ζητά να πάει στο σπίτι της και την περιμένει στην κουζίνα με ένα πιστόλι στο χέρι. Ένα τσεκούρι σπάει το παράθυρο και της πετσοκόβει το χέρι. Οι τοίχοι βάφονται με αίμα και η Τζέιν πέφτει στο πάτωμα, όπου με μερικά χτυπήματα ακόμη, πεθαίνει. Η επιθεωρήτρια Αλτιέρι μπαίνει στο σπίτι και δολοφονείται, και στο συγκεκριμένο σημείο αποκαλύπτεται ότι ο Νιλ είναι ο δολοφόνος. Ο Τζερμάνι και η Αν φτάνουν αμέσως. Κρατημένος υπό την απειλή του όπλου από τον Τζερμάνι, ο Νιλ ομολογεί σιωπηρά ότι δολοφόνησε τον Μπέρτι και τα άτομα μετά από εκείνον, έπειτα κόβει τον λαιμό του.
Ο Τζερμάνι αναφέρει το περιστατικό από το ραδιόφωνο του αυτοκινήτου και συμπαραστέκεται στην Αν. Δίνεται μια τελική εξήγηση. Τα φλασμπάκ από το παρελθόν ήταν του Νιλ. Η σαδιστική δολοφονική μανία του Μπέρτι ξύπνησε τις μνήμες του Νιλ, δηλαδή την κοπέλα που ταπείνωσε τον Νιλ στην εφηβεία του στο Ρόουντ Άιλαντ. Αυτή του η μνήμη αναζωπύρωσε την δίψα του για αίμα, τρελαίνοντάς τον. Επιπροσθέτως, τροφοδότησε το σχέδιό του για να βγάλει από τη μέση την Τζέιν και τον Μπούλμερ, των οποίων ο παράνομος δεσμός, για τον οποίον είχε γνώση ο Νιλ, διατηρώντας μια ομοιότητα ότι ο αρχικός δολοφόνος είχε δολοφονήσει τον Μπέρτι και ήταν ακόμη ενεργός. Το αν ο Μπέρτι κατέστρεψε τα αρχεία δολοφονίας από εντολή του Νιλ ή με δική του βούληση παραμένει μυστήριο.
Ο Τζερμάνι επιστρέφει στο σπίτι και δολοφονείται από τον Νιλ, ο οποίος προσποιήθηκε τον θάνατό του. Ο Νιλ περιμένει την Αν να επιστρέψει, η οποία όταν ανοίγει την πόρτα, ρίχνει κατά λάθος πάνω στον Νιλ ένα μεταλλικό γλυπτό, το οποίο τον παλουκώνει και τον σκοτώνει. Η ταινία τελειώνει με την τρομοκρατημένη Αν να στέκεται στη βροχή και ουρλιάζει δίχως σταματημό.
Εξωτερικοί σύνδεσμοι
Κατηγορία:Ταινίες του 1982 Κατηγορία:Ιταλικές ταινίες Κατηγορία:Ιταλικές ταινίες τρόμου Κατηγορία:Ιταλικές θρίλερ ταινίες Κατηγορία:Αγγλόφωνες ταινίες Κατηγορία:Ιταλόφωνες ταινίες Κατηγορία:Ταινίες γυρισμένες στην Ρώμη Κατηγορία:Giallo ταινίες Κατηγορία:Ιταλικές ταινίες συσχετιζόμενες με ΛΟΑΤ
Δικαιοπραξία
Δικαιοπραξία ονομάζεται πράξη που εξωτερικεύει τη δήλωση βουλήσεως που αποσκοπεί στη παραγωγή ορισμένου αποτελέσματος που έχει έννομες συνέπειες. "Έννομες" συνέπειες σημαίνει αποτελέσματα σύμφωνα με τον νόμο, και δεν σημαίνουν "σύννομες", δηλαδή "σύμφωνα με τον νόμο", αφού μπορεί να είναι παράνομες. Και οι παράνομες έχουν συνέπειες, γι' αυτό λέγονται γενικά "έννομες".
Γενικά
Κάθε πρόσωπο (φυσικό ή νομικό) καταβάλλει διαρκή προσπάθεια προς ικανοποίηση των αναγκών του. Η προσπάθεια αυτή επιτυγχάνεται είτε με ενέργειες αυτού επί διαφόρων πραγμάτων απροσώπου φύσης, είτε δια της συνάφειας και συνεργασίας με άλλα πρόσωπα. Για την πραγμάτωση όμως αυτών των ενεργειών απαιτείται να υπάρχει θέληση, απόφαση και εκτέλεση αυτών. Δηλαδή "εκδήλωση" αυτών στον εξωτερικό κόσμο. Απλή και μόνο σκέψη χωρίς να εκδηλώνεται με πράξη δεν μπορεί να επιφέρει έννομο αποτέλεσμα.
Οι ενέργειες αυτές που αποσκοπούν στη γέννεση, μεταβολή ή απώλεια δικαιώματος, εφόσον αναγνωρίζονται από το Δίκαιο χαρακτηρίζονται "θεμιτές" και ονομάζονται δικαιοπραξίες. Αντίθετα όταν αυτές δεν αναγνωρίζονται από το Δίκαιο χαρακτηρίζονται "αθέμιτες" και ονομάζονται αδικοπραξίες.
Είδη δικαιοπραξιών
Οι δικαιοπραξίες διακρίνονται αφενός σε επαχθείς και χαριστικές αφετέρου σε μονομερείς, διμερείς και πολυμερείς, οι τελευταίες σε αμφοτεροβαρείς και ετεροβαρείς και τέλος οι πανηγυρικές.
Είδη συμβάσεων είναι: η πώληση, η μίσθωση, η παρακαταθήκη, η εντολή και πολλές άλλες.
Περιστατικά δικαιοπραξιών
Τα περιστατικά που μπορούν ν΄ απαρτίσουν δικαιοπραξία διακρίνονται σε ουσιώδη, επουσιώδη και τυχαία.
Προϋποθέσεις δικαιοπραξιών
Για την έγκυρη κατάρτιση δικαιοπραξίας απαιτούνται ορισμένες προϋποθέσεις οι οποίες και είναι:
Αντιπροσώπευση
Πολλές φορές συμβαίνει κάποιο πρόσωπο να μη μπορεί να δικαιοπρακτεί αυτοπροσώπως είτε εκ πραγματικού είτε εκ νομικού κωλύματος, όπως ο απουσιάζων ή ασθενών, ως και ο ανήλικος ή ο υπό δικαστική απαγόρευση τελών. Σ΄ αυτές τις περιπτώσεις το Δίκαιο επιτρέπει την κατάρτιση της δικαιοπραξίας να εκτελέσει έτερο πρόσωπο που είτε εκλέγεται από τον κύριο των υποθέσεων, είτε διορίζεται από το δικαστήριο, είτε ακόμη όπως προβλέπει ο Νόμος. Το πρόσωπο που λαμβάνει αυτή την αρμοδιότητα λέγεται αντιπρόσωπος και ο κύριος των υποθέσεων αντιπροσωπευόμενος.
Συνεπώς αντιπροσώπευση είναι ο θεσμός κατά τον οποίον κάποιο πρόσωπο (αντιπρόσωπος) καταρτίζει δικαιοπραξία για λογαριασμό άλλου που καλείται αντιπροσωπευόμενος.
Εξωτερικοί σύνδεσμοι
Κατηγορία:Αστικό Δίκαιο
Συμμαχική Κομαντατούρα
Η Συμμαχική Κομαντατούρα (γερμανικά: Alliierte Kommandatura, ρωσικά: Межсоюзническая комендатура) ήταν το όργανο μέσω του οποίου οι τέσσερις δυνάμεις κατοχής Ηνωμένες Πολιτείες, Βρετανία, Γαλλία και Σοβιετική Ένωση ασκούσαν έλεγχο επί του Μείζονος Βερολίνου μετά τον Β΄ Παγκόσμιο Πόλεμο. Είχε τεθεί υπό το Συμμαχικό Συμβούλιο Ελέγχου, το οποίο εκτελούσε την ίδια λειτουργία για τη Γερμανία.
Στην κατεχόμενη Βιέννη, υπήρχε παρόμοια συμμαχική Κομαντατούρα, η οποία τελούσε υπό τη Συμμαχική Επιτροπή για την Αυστρία.
Ιστορία
Τον Σεπτέμβριο του 1944, η Βρετανία, οι ΗΠΑ και η Σοβιετική Ένωση, μετά τη γερμανική άνευ όρων παράδοση, συμφώνησαν ότι έπρεπε να υπάρξει «μια ειδική περιοχή του Βερολίνου [...] υπό κοινή κατοχή των τριών εξουσιών». Έπειτα προσχώρησε και η Γαλλία.
Εξωτερικοί σύνδεσμοι
Κατηγορία:Ιστορία του Βερολίνου
Σέιγ-ε-Ροκοζέλ
Οι κάτοικοί του είναι γνωστοί ως Σεϊουά (γαλλικά: Ceilhois).
Βαλέρι Λεόντιεφ
Ο Βαλέρι Λεόντιεφ (Валерий Яковлевич Леонтьев,  προφέρεται: [vɐˈlʲerʲɪj  lʲɪˈontjɪf], 19 Μαρτίου 1949) είναι Ρώσος τραγουδιστής της ποπ μουσικής.
Είναι γνωστός ως ένας από τους σημαντικότερους καλλιτέχνες της ρωσικής μουσικής. Κατά τη διάρκεια της μακρόχρονης καριέρας του, που απλώνεται σε πολλές δεκαετίες, έχει ηχογραφήσει περισσότερα από 30 άλμπουμ πολλά από τα οποία πουλήθηκαν σε εκατομμύρια αντίτυπα.
Εξωτερικοί σύνδεσμοι
Κατηγορία:Ρώσοι τραγουδιστές Κατηγορία:Νικητές World Music Awards
Αγροτικό Κτηνοτροφικό Κόμμα Ελλάδας
Το Αγροτικό Κτηνοτροφικό Κόμμα Ελλάδας (ΑΚΚΕΛ) είναι ελληνικό πολιτικό κόμμα που ιδρύθηκε τον Μάιο του 2014 με πρόεδρο τον Ευάγγελο (Βάκη) Τσιομπανίδη. Η έδρα του κόμματος βρίσκεται στον Σάκκο Ορεστιάδας.
Ιστορικό
Το ΑΚΚΕΛ συμμετείχε αυτόνομα στις ευρωεκλογές του 2014, όπου έλαβε το 0,57% (32.366 ψήφους). Στις εθνικές εκλογές του Ιανουαρίου του 2015 συμμετείχε ως συνασπισμός κομμάτων με τους Ανεξάρτητους Έλληνες, το Χριστιανοδημοκρατικό Κόμμα Ελλάδος, την Πυρίκαυστο Ελλάδα και το Λ.Ε.Υ.Κ.Ο., συνεργασία που δεν επαναλήφθηκε στις βουλευτικές εκλογές του Σεπτεμβρίου του 2015. Τον Φεβρουάριο του 2019, το ΑΚΚΕΛ συμμετείχε σε εκδήλωση και συνάντηση ως ιδρυτικό μέλος μαζί με το Ιταλικό κόμμα Κίνημα 5 Αστέρων, το κροατικό Zivi Zid (Ανθρώπινη Ασπίδα), το Πολωνικό Kukiz 15 και το Φινλανδικό Liike Nyt (Κίνημα Τώρα) με σκοπό τη δημιουργία πανευρωπαϊκής εκλογικής συμμαχίας για τις ευρωεκλογές του Μαΐου 2019.
Στις εθνικές εκλογές του 2019 συνεργάστηκε με το ΕΠΑΜ και έλαβε το 0.50% των ψήφων. Από το 2020 συμμετέχει από κοινού με άλλες πολιτικές οργανώσεις στον συνασπισμό Ενωτική Πρωτοβουλία.
Ιδεολογία
Σκοπός του κόμματος είναι η εκπροσώπηση των αγροτών και των ανθρώπων του πρωτογενούς τομέα στην Ελλάδα γενικότερα. Βασική του ιδεολογία σύμφωνα με το καταστατικό του κόμματος είναι η ανάπτυξη της χώρας μέσα από την πρωτογενή παραγωγή και έχει θέσει αρκετά ζητήματα που αφορούν τους Έλληνες αγρότες στην Ευρωπαϊκή Ένωση. Το κόμμα αρνείται να τοποθετηθεί στο πολιτικό φάσμα Δεξιάς-Αριστεράς θεωρώντας το παρωχημένο και διχαστικό, ενώ αυτοπροσδιορίζεται ως ενωτικό κόμμα.
Εξωτερικοί σύνδεσμοι
Κατηγορία:Ελληνικά πολιτικά κόμματα
Τρυβλίο Πέτρι
right|200px|thumb|Τρυβλίο Πέτρι με θρεπτικό υλικό και σχηματισμένες αποικίες βακτηρίων right|200px|thumb|Γυάλινο τρυβλίο Πέτρι Το τρυβλίο καλλιέργειας Πέτρι, ή απλά τρυβλίο Πέτρι (ακόμη τρυβλίο Πετρί), είναι ένα ρηχό γυάλινο ή πλαστικό κυλινδρικό πιάτο που χρησιμοποιείται από τους βιολόγους και άλλους βιοεπιστήμονες (γεωπόνους, χημικούς, βιοχημικός, βιοτεχνολόγους, μικροβιολόγος κλπ) για την καλλιέργεια μικροοργανισμών. Οφείλει το όνομά του στο Γερμανό βακτηριολόγο Γιούλιους Ρίχαρντ Πέτρι (Julius Richard Petri, αναφερόμενο και ως Τζούλιους Ρίτσαρντ Πέτρι) ο οποίος το επινόησε όσο εργαζόταν ως βοηθός του Ρόμπερτ Κοχ, μεταξύ του 1877 και του 1879.
Το τρυβλίο Πέτρι χρησιμοποιείται και στα εργαστήρια χημείας. Σε αυτά περιλαμβάνει βάση και καπάκι και η κύρια χρήση του είναι η φύλαξη ταινιών διηθητικού χαρτιού στο οποίο έχουν τοποθετηθεί αντιδραστήρια.
Μικροβιολογία
Το τρυβλίο γεμίζεται μερικώς με θερμό υγρό άγαρ που περιέχει και ένα μείγμα συγκεκριμένων συστατικών όπως θρεπτικές ουσίες, άλατα, υδατάνθρακες, χρωστικές, δείκτες, αμινοξέα και αντιβιοτικά. Κατόπιν, καθώς το άγαρ ψύχεται και στερεοποιείται, το τρυβλίο είναι έτοιμο να δεχθεί ένα μικρόβιο (δείγμα). Αυτή η διαδικασία ονομάζεται «εμβολιασμός» ή «επιμετάλλωση».
Εξωτερικοί σύνδεσμοι
Κατηγορία:Όργανα εργαστηρίου χημείας Κατηγορία:Όργανα εργαστηρίου βιολογίας
La campanella
To "La campanella" (στα ιταλικά "το καμπανάκι") είναι τίτλος που δόθηκε στο έκτο κομμάτι (σπουδή) του Φραντς Λιστ, που συμπεριλαμβάνεται στο Grandes études de Paganini, S. 141, το οποίο γράφτηκε το 1851. Είναι γραμμένο σε Σολ δίεση ελάσσονα με ρυθμό 6/8. Το κομμάτι πρόκειται για μία αναθεώρηση ενός κομματιού του Λιστ του 1838. Η μελωδία του κομματιού βασίζεται στο έργο του Νικολό Παγκανίνι, Κονσέρτο για βιολί Νο. 2. σε Σι ελάσσονα. Το κομμάτι είναι αρκετά γρήγορο ενώ σχεδόν σε όλο το κομμάτι περισσότερο ταχύτητα χρειάζεται στο δεξί χέρι το οποίο σε κάποιες περιπτώσεις πηδά έως και 2 οκτάβες σε δέκατα έκτα. Σε γενικές γραμμές η σπουδή αυτή προϋποθέτει υψηλή τεχνική για να παιχτεί.
Εξωτερικοί σύνδεσμοι
Κατηγορία:Σπουδές του Φραντς Λιστ Κατηγορία:Συνθέσεις του 1838 Κατηγορία:Συνθέσεις σε Σολ δίεση ελάσσονα
Κωστής Ζώης
Ο Κωστής (Κωνσταντίνος) Ζώης είναι Έλληνας σκηνοθέτης και σεναριογράφος. Η πρώτη του ταινία, Σιλουέτες, κέρδισε το βραβείο καλύτερης καλλιτεχνικής ταινίας στο 8ο Φεστιβάλ ελληνικού κινηματογράφου Θεσσαλονίκης.
Βιογραφικό
Ο Κωστής Ζώης γεννήθηκε στη Γαβαλού Αιτωλοακαρνανίας το 1930. Σπούδασε στην τότε Ανωτάτη Βιομηχανική αλλά σύντομα στράφηκε στο σινεμά.
Η πρώτη του ταινία μικρού μήκος, Το Άλογο του 1965 γυρίστηκε στην ιδιαίτερη πατρίδα του και απέσπασε την Α' τιμητική διάκριση ταινίας μικρού μήκους στο 6ο Φεστιβάλ Θεσσαλονίκης. Το 1967 σκηνοθέτησε και έγραψε τις Σιλουέτες, την πρώτη του ταινία μεγάλου μήκους. Ένα κοινωνικό δράμα γύρω από το δίλημμα μιας διαζευγμένης γυρισμένο κυρίως στο Μεσολόγγι, κατάφερε να κερδίσει το βραβείο καλύτερης ταινίας στο 8ο Φεστιβάλ Θεσσαλονίκης. Την επόμενη χρονιά, η μικρού μήκους του Ο Δραπέτης κέρδισε το βραβείο ταινίας μικρού μήκος με υπόθεση στο ίδιο φεστιβάλ.
Για τη δεύτερη και τελευταία ταινία του μεγάλου μήκους, το Θα μπορούσαμε να κάνουμε κάτι εμείς του 1971 δούλεψε στο σενάριο με τον Κώστα Μουρσελά. Συνεργάστηκε και πάλι μαζί του ως ένας από τους σκηνοθέτες της σειράς Εκείνος και Εκείνος η οποία έμεινε στην ιστορία για το υπονομευτικό της μήνυμα κατά τη διάρκεια της δικτατορίας. Τα επόμενα χρόνια σκηνοθέτησε ξανά για την τηλεόραση τη μεσαίου μήκους ταινία Μια κάποια περίπτωση που αποτελεί και την πρώτη τηλεοπτική διασκευή έργου του Αντώνη Σαμαράκη. Επίσης, μετέφερε στην τηλεόραση το Μυθιστόρημα των Τεσσάρων, καρπό της συνεργασίας τεσσάρων γνωστών συγγραφέων.
Το μεσαίου μήκους ντοκιμαντέρ του Οι Αζήτητοι του 1982 ήταν ένα ντοκιμαντέρ για τους ψυχασθενείς της Λέρου και άλλων ιδρυμάτων, το οποίο καλούσε το θεατή να τους δει με διαφορετικό μάτι, ως θύματα. Βραβεύθηκε σε φεστιβάλ ντοκιμαντέρ του εξωτερικού. Τα επόμενα χρόνια επέστρεψε στην τηλεόραση και ανάμεσα σε άλλα σκηνοθέτησε τις μίνι σειρές Στον αργαλειό του φεγγαριού και Πόντιος Πιλάτος καθώς και πολλά ντοκιμαντέρ, όπως τη σειρά προσωπικών αφηγήσεων Το τραίνο της ζωής μου.
Παράλληλα με τον κινηματογράφο και την τηλεόραση, ο Ζώης έχει σκηνοθετήσει και θεατρικές παραστάσεις.
Ο Ζώης είναι φιλόζωος και το έχει δείξει στην τέχνη του. Έχει σκηνοθετήσει τη σειρά ντοκιμαντέρ Το βλέμμα με κεντρικό θέμα τη σχέση των Ελλήνων με τα ζώα. Από το 1994 είναι πρόεδρος της Ελληνικής Φιλοζωικής Εταιρείας.
Εξωτερικοί σύνδεσμοι
Κατηγορία:Έλληνες σκηνοθέτες Κατηγορία:Έλληνες σεναριογράφοι
Λογική
Η λογική έχει δύο έννοιες. Είναι η μελέτη των τρόπων συλλογισμού (εκείνων που ισχύουν, καθώς και των εσφαλμένων), όπως και η χρήση έγκυρων συλλογισμών. Στην τελευταία αυτή έννοια, η λογική χρησιμοποιείται στις περισσότερες πνευματικές δραστηριότητες, συμπεριλαμβανομένης της φιλοσοφίας της επιστήμης,και της λακωνικότητας, αλλά στην πρώτη έννοια κατά κύριο λόγο μελετήθηκε στους κλάδους της φιλοσοφίας, των μαθηματικών, της σημασιολογίας και της πληροφορικής. Εξετάζει γενικές μορφές οι οποίες μπορούν να επιχειρηματολογηθούν. Στα μαθηματικά είναι η μελέτη των έγκυρων συμπερασμάτων μέσα σε μια τυπική γλώσσα. Η λογική επιπλέον μελετήθηκε στη θεωρία επιχειρηματολογίας.
Η λογική συχνά χωρίζεται σε τρία μέρη, τον επαγωγικό συλλογισμό, τον υποθετικό-παραγωγικό συλλογισμό και τον παραγωγικό συλλογισμό.
Αυτόνομος κλάδος ή κλάδος της φιλοσοφίας;
Η λογική, ή καλύτερα επιστήμη της λογικής, είναι η μελέτη των τρόπων συλλογισμού. Με απλά λόγια, είναι η μελέτη του τρόπου με τον οποίο κάνουμε συλλογισμούς, με τον οποίο σκεπτόμαστε, ώστε να συνδέεται άρρηκτα με τη φιλοσοφική δραστηριότητα. Ο σκοπός της είναι να βρει τους συλλογισμούς εκείνους με τους οποίους θα σκεπτόμαστε σωστά (λογικά). Θα μπορούσε να θεωρηθεί ανεξάρτητος κλάδος, όπως η Φυσική και τα Μαθηματικά, για τους περισσότερους όμως φιλοσόφους αποτελεί κυρίως το όργανο της ορθής νόησης, που είναι απαραίτητο όχι μόνο για κάθε μορφή φιλοσοφικής δραστηριότητας, αλλά και για όλες τις επιστήμες.
Μελέτη της λογικής
Η έννοια της λογικής μορφής είναι κεντρικής σημασίας για τη λογική, αποφαίνεται ότι η εγκυρότητα ενός επιχειρήματος καθορίζεται από τη λογική μορφή του, όχι από το περιεχόμενο του.
Λογική μορφή
Η λογική είναι γενικά αποδεκτό να είναι τυπική όταν έχει ως στόχο να αναλύσει και να παρουσιάσει τη μορφή οποιουδήποτε έγκυρου τύπου επιχειρήματος. Η μορφή ενός επιχειρήματος εμφανίζεται παρουσιάζοντας τις προτάσεις του στην τυπική γραμματική και τον συμβολισμό μιας λογικής γλώσσας για να κάνουν το περιεχόμενο του να μπορεί να χρησιμοποιηθεί σε τυπικό συμπέρασμα. Εάν κάποιος θεωρεί ότι η έννοια της μορφής είναι πολύ φορτωμένη φιλοσοφικά, θα μπορούσε να πει κανείς ότι αυτή η μορφοποίηση δεν είναι τίποτε άλλο από μετάφραση ελληνικών προτάσεων στη γλώσσα της λογικής.
Δεύτερον, ορισμένα τμήματα της πρότασης θα πρέπει να αντικαθίστανται με σχηματικά γράμματα. Έτσι, για παράδειγμα, η έκφραση όλα τα Α είναι Β δείχνει τη λογική μορφή που είναι κοινή με τις προτάσεις όλοι οι άνθρωποι είναι θνητοί, όλες οι γάτες είναι σαρκοφάγες, όλοι οι Έλληνες είναι φιλόσοφοι και ούτω καθεξής.
Η έννοια της μορφής (concept of forms), θεμελιώδης στη λογική, ήταν ήδη αναγνωρισμένη στην αρχαιότητα. Ο Αριστοτέλης χρησιμοποιούσε μεταβλητά γράμματα να παριστάνουν έγκυρα συμπεράσματα στα Αναλυτικά Πρότερα έτσι ώστε ο Τζαν Λουκάσιεβιτς να πει ότι η εισαγωγή των μεταβλητών ήταν «μία από τις μεγαλύτερες εφευρέσεις του Αριστοτέλη». Σύμφωνα με τους ακόλουθους του Αριστοτέλη (όπως ο Αμμώνιος), μόνο οι αρχές της λογικής που αναφέρονται σε σχηματικούς όρους (schematic terms) ανήκουν στη λογική και όχι εκείνες που δίδονται με συγκεκριμένους όρους. Όροι όπως «άνθρωπος»,«θνητός» κτλ είναι ανάλογοι με αντικαταστάσιμες τιμές στους σχηματικούς όρους 'Α','Β','Γ', οι οποίοι αποκαλούνται η "ύλη" του συμπεράσματος.
Η ουσιαστική διαφορά μεταξύ της μοντέρνας τυπικής λογικής και της παραδοσιακής, ή αλλιώς αριστοτελικής λογικής, βρίσκεται στη διαφορετική ανάλυση της λογικής μορφής των προτάσεων που εξετάζουν.
Παραγωγικός και επαγωγικός συλλογισμός
Ο παραγωγικός συλλογισμός αφορά αυτό που έπεται αναγκαστικά από δοθείσες, προκείμενες, προτάσεις (αν Α, τότε Β). Ωστόσο, ο επαγωγικός συλλογισμός - η διαδικασία κατά την οποία απορρέει μια αξιόπιστη γενίκευση από παρατηρήσεις - μερικές φορές έχει συμπεριληφθεί στη μελέτη της λογικής. Παρομοίως, είναι σημαντικό να γίνει διάκριση της παραγωγικής εγκυρότητας και της επαγωγικής εγκυρότητας (που ονομάζεται «cogency», ελληνιστί «πειστικότητα»). Η εξαγωγή συμπεράσματος είναι παραγωγικά έγκυρη αν δεν υπάρχει πιθανή κατάσταση στην οποία όλες οι προτάσεις είναι αληθινές αλλά το συμπέρασμα ψευδές. Ένα επαγωγικό επιχείρημα μπορεί να μην είναι ούτε έγκυρο ούτε άκυρο, διότι οι προτάσεις του δίνουν σε κάποιο βαθμό πιθανότητας, αλλά όχι με βεβαιότητα, τη σύναψή του.
Η έννοια της παραγωγικής εγκυρότητας μπορεί να αναφέρεται με αυστηρότητα για τα συστήματα της τυπικής λογικής όσο αφορά τις καλώς εννοούμενες έννοιες της σημασιολογίας. Από την άλλη πλευρά η επαγωγική εγκυρότητα απαιτεί από εμάς να καθορίσουμε μια αξιόπιστη γενίκευση κάποιου συνόλου γενικεύσεων. Το έργο του να παρέχουμε τον ορισμό μπορεί να προσεγγιστεί με διάφορους τρόπους, λιγότερο ή περισσότερο τυπικούς. Μερικοί από αυτούς τους ορισμούς μπορούν να χρησιμοποιούν μαθηματικά μοντέλα πιθανοτήτων. Ως επί το πλείστον αυτή η συζήτηση της λογικής αφορά μόνο την παραγωγική λογική.
Υποθετικός-παραγωγικός συλλογισμός
Ο υποθετικός-παραγωγικός συλλογισμός («από την καλύτερη διαθέσιμη πληροφορία προς τη βέλτιστη εξήγηση») είναι ένας τρόπος της συλλογιστικής όπου ο Τσαρλς Περς πρότεινε τον 19ο αιώνα να λειτουργεί πέρα και πάνω από την επαγωγή και την παραγωγή για να «ανοίξει νέους ορίζοντες» σε διαδικασίες θεωρητικοποίησης. Αυτός καθορίζει υποθετική-παραγωγική ως τη λογική συλλογιστική η οποία μας επιτρέπει να "καταστήσουμε κατανοητές" ορισμένες παρατηρήσεις ή, γεγονότα που αντιλαμβανόμαστε, «συσχετίζοντας αυτά πίσω σε μία προϋποτιθέμενη κατάσταση πραγμάτων που θα βοηθήσει να ρίξουμε φως επί των παρατηρήσεων». Ο ίδιος παρατηρεί ότι η "χαρακτηριστική φόρμουλα" της συλλογιστικής, που αποκαλεί υποθετική-παραγωγική (retroduction), περιλαμβάνει μια συλλογιστική από το επακόλουθο (τυχόν παρατηρήσεις ή φαινόμενα που αντιλαμβανόμαστε εμπειρικά) σε ένα πρότερο (δηλαδή, μια προϋποτιθέμενη κατάσταση των πραγμάτων που μας βοηθά να καταστήσουμε κατανοητό το παρατηρούμενο φαινόμενο). Ή, όπως αυτός θέτει διαφορετικά, μπορεί να θεωρηθεί ως «παλινδρόμηση από ένα επακόλουθο σε ένα υποθετικό πρότερο».
Τυπικά (φορμαλιστικά) ο «υποθετικός-παραγωγικός συλλογισμός» του Περς αντιστοιχεί στο λογικό σφάλμα της επιβεβαίωσης του επομένου. Παράδειγμα τέτοιου συλλογισμού είναι:
δοθείσες προτάσεις
«Όταν έχει βρέξει τότε το χώμα είναι βρεγμένο»
«το χώμα είναι βρεγμένο»
και συμπέρασμα
«(άρα) έβρεξε». Συμπέρασμα που γενικά μοιάζει έγκυρο, αυστηρά όμως όχι, αφού είναι σαφές ότι υπάρχουν κι άλλα ενδεχόμενα και το συμπέρασμα δεν προκύπτει αναγκαστικά (μπορεί το χώμα να είναι βρεγμένο επειδή κάποιος πότισε τα λουλούδια). Παρατηρήστε επίσης το συμπέρασμα αντιστρέφει τη «φορά» της αρχικά δοθείσας πρότασης (επιβεβαίωση του επομένου).
Αντίθετα ένας αυστηρά έγκυρος παραγωγικός συλλογισμός πάει ως εξής:
οι προκείμενες (δοθείσες προτάσεις που θεωρείται ή είναι γνωστό ότι είναι αληθείς)
«Όταν έχει βρέξει τότε το χώμα είναι βρεγμένο».
και
«Έχει βρέξει»
μας δίνουν το συμπέρασμα ότι άρα
«Το χώμα είναι βρεγμένο».
Η σύγχρονη χρήση του όρου «επαγωγική λογική» μερικές φορές περικλείει όλους τους μη-παραγωγικούς συλλογισμούς, συμπεριλαμβανομένων κι εκείνων που ο Περς αποκάλεσε «υποθετικούς-παραγωγικούς».
Σε κάθε περίπτωση αυτό που εξετάζεται συνήθως στη φιλοσοφία είναι η εγκυρότητα αυτών των συλλογισμών ως προς τη μορφή τους, το αν δηλαδή το συμπέρασμα του συλλογισμού δικαιολογείται από τις δοθείσες προτάσεις, ασχέτως του αν οι προτάσεις αυτές πράγματι αληθεύουν.
Ορισμένοι συγγραφείς πιστεύουν ότι αυτός ο τρόπος της συμπερασματικής δεν μπορεί να χρησιμοποιηθεί στη κοινωνική θεωρητικοποίηση για να αξιώσει κοινωνικές δομές/μηχανισμούς που να εξηγούν τον τρόπο με τον οποίο τα κοινωνικά αποτελέσματα προκύπτουν στην κοινωνική ζωή και ότι, επίσης, με τη σειρά τους δείχνουν ότι αυτές οι δομές/μηχανισμοί μεταβάλλονται με επαρκή κοινωνική βούληση (και οραματισμού εναλλακτικών λύσεων). Με άλλα λόγια, αυτή η λογική είναι ιδιαίτερα φιλελευθερογενής υπό την έννοια ότι μπορεί να χρησιμοποιηθεί για να επισημάνει δυνατότητες μετασχηματισμού με τον τρόπο της οργάνωσης της κοινωνικής μας ύπαρξης από την επανεξέταση/εξερεύνηση των βαθιών δομών που δημιουργούν τα αποτελέσματα (και τις πιθανότητες επιβίωσης για τους ανθρώπους. Στο βιβλίο της 'New Racism'(2010), η Norma Romm ερμηνεύει με διάφορους τρόπους για το τι μπορεί να ειπωθεί έτσι ώστε να συμμετέχει στη retroduction ως μια μορφή συμπεράσματος και πώς αυτό μπορεί ακόμα να θεωρηθεί ότι συνδέεται με ένα ύφος θεωρητικοποίησης, όπου οι διαδικασίες της γνώσης (οι οποίες είναι διαλογικά ριζωμένες) είναι συνδεμένες σε κοινωνικά έργα δικαιοσύνης.
Συνέπεια. Εγκυρότητα. Αξιοπιστία. Πληρότητα.
Μεταξύ των σημαντικών ιδιοτήτων που τα συστήματα λογικής μπορούν να έχουν είναι:
Κάποια λογικά συστήματα δεν έχουν και τις τέσσερις αυτές ιδιότητες. Ως παράδειγμα, τα θεωρήματα μη πληρότητας Kurt Gödel δείχνουν ότι αρκετά σύνθετα τυπικά συστήματα της αριθμητικής δεν μπορούν να είναι συνεπή και πλήρη. Ωστόσο, πρώτης-τάξης κατηγορηματικές λογικές δεν διευρύνονται από συγκεκριμένα αξιώματα με σκοπό να γίνουν αριθμητικά τυπικά συστήματα συνεπή και πλήρη.
Προκείμενες
Μια προκείμενη είναι μια δήλωση την οποία ένα επιχείρημα θα ισχυριστεί για να επάγει ή αιτιολογήσει το συμπέρασμα του. Με άλλα λόγια: η προκείμενη είναι η παραδοχή πως κάτι είναι αλήθεια. Στη λογική, ένα επιχείρημα απαιτεί μια σειρά από (τουλάχιστον) δύο δηλωτικές φράσεις (ή "προτάσεις") γνωστές και ως προκείμενες μαζί με μια άλλη δηλωτική φράση (ή "πρόταση") γνωστή ως συμπέρασμα. Αυτή η δομή των δύο προκείμενων και του ενός συμπεράσματος αποτελεί τη βασική επιχειρηματολογική δομή. Τα πιο πολύπλοκα επιχειρήματα μπορεί να χρησιμοποιήσουν μια σειρά από κανόνες για να συνδέσουν διάφορες προκείμενες σε ένα συμπέρασμα, ή να αντλήσουν ορισμένα συμπεράσματα από τις αρχικές προκείμενες που θα λειτουργήσουν στη συνέχεια ως προκείμενες για πρόσθετα συμπεράσματα. Ένα παράδειγμα αυτού είναι η χρήση των κανόνων του συμπερασμού που βρίσκονται μέσα στη συμβολική λογική.
Αξίωμα
Τα αξιώματα συνιστούν προκείμενες στην κυριολεξία. Ένα αξίωμα, είναι μια παραδοχή ή αφετηρία του συλλογισμού. Όπως είναι κλασικά αντιληπτό, ένα αξίωμα είναι μια υπόθεση τόσο εμφανής ώστε να γίνει αποδεκτή ως αληθινή άνευ αμφισβήτησης. Όπως χρησιμοποιείται στη σύγχρονη λογική, ένα αξίωμα είναι, επίσης, απλώς μια παραδοχή ή αφετηρία για ένα συλλογισμό. Τα αξιώματα καθορίζουν και οριοθετούν το χώρο της ανάλυσης. Η σχετική αλήθεια ενός αξιώματος θεωρείται δεδομένη στο συγκεκριμένο τομέα της ανάλυσης, και χρησιμεύει ως ένα σημείο εκκίνησης για τη συναγωγή συμπερασμάτων και άλλων σχετικών αληθειών. Δεν υπάρχει ρητή άποψη όσον αφορά την απόλυτη αλήθεια των αξιωμάτων, που έχουν ληφθεί ποτέ, στο πλαίσιο των σύγχρονων μαθηματικών, καθώς κάτι τέτοιο θεωρείται ότι είναι μια επουσιώδης και αδύνατη αντίφαση.